**Ministru kabineta noteikumu projekta “Grozījumi Ministru kabineta 2010.gada 28.decembra noteikumos Nr.1220 “Asignējumu piešķiršanas un izpildes kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010. gada 28. decembra noteikumos Nr.1220 “Asignējumu piešķiršanas un izpildes kārtība”” (turpmāk – noteikumu projekts) izstrādāts, lai precizētu kārtību asignējumu izpildes jomā.Noteikumi stāsies spēkā 2021. gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Valsts kases iniciatīvas, lai pilnveidotu budžeta izpildes regulējumu gada slēguma procesā, ņemot vērā izmaiņas maksājumu pakalpojumu nodrošināšanā, tai skaitā konta atlikuma uz gada beigām automātiskas pārgrāmatošanas ieviešanu un izmaiņas budžeta izpildes korekciju uzrādīšanā kopsavilkuma pārskatā par budžeta izpildi iepriekšējā saimnieciskajā gadā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010. gada 28. decembra noteikumos Nr.1220 “Asignējumu piešķiršanas un izpildes kārtība” (turpmāk – MK noteikumi Nr.1220) ir noteiktas gada slēguma procedūras, piemēram, kārtība, kādā klienti iesniedz pieteikumus par konta atlikuma uz gada beigām pārgrāmatošanu un kādā tiek nodrošināts kopsavilkuma pārskats par budžeta izpildi iepriekšējā saimnieciskajā gadā. Ministru kabineta 2019. gada 17. decembra noteikumu Nr.652 “Kārtība, kādā Valsts kase nodrošina maksājumu pakalpojumu sniegšanu” (turpmāk – MK noteikumi Nr.652) 65.punkts šobrīd nosaka, ka Valsts kase katru darba dienu līdz plkst. 12.00 e-pakalpojumā eKase klientam dara pieejamu konta izrakstu par iepriekšējo dienu, nodrošinot iespēju šo informāciju saglabāt un atjaunot nemainītu. 2020. gada laikā Valsts kase pilnveido budžeta izpildes informācijas apstrādes procesu, lai nodrošinātu klientiem konta izrakstu un tā datu nemainīgumu nākošās darba dienas sākumā. Minētās izmaiņas plānots ieviest ar 2021. gada 1. janvāri. Tas nozīmē, ka e-pakalpojumā eKase tiks nodrošināts konta izraksts par iepriekšējo dienu nākamajā darbdienā jau no plkst. 8.00. MK noteikumi Nr.652 paredz, ka korekciju veikšana par iepriekšējo saimniecisko gadu no 2021. gada 1. janvāra netiek veikta – klasifikācijas kodu labošana un darījumu pārgrāmatošana veicama kārtējā gada ietvaros, tai skaitā nākamā gada sākumā netiks veikti arī citi gada slēguma darījumi ar iepriekšējā gada 31. decembra datumu, jo šie darījumi maina konta izraksta datus un pielīdzināmi maksājuma rīkojumiem un izpildāmi saskaņā ar Maksājumu pakalpojumu un elektroniskās naudas likumā noteikto – tekošajā dienā (piemēram, dotācijas transferta atlikuma atmaksa, pārmaksas un prasību atmaksas, kas veidojusies iepriekšējos saimnieciskajos gados, pārskaitīšana budžetā). MK noteikumi Nr.1220 nosaka kārtību, kādā tiek pārcelti maksas pakalpojumu un citu pašu ieņēmumu, ārvalstu finanšu palīdzības līdzekļu atlikumi uz gada beigām un slēgti neizmantotie asignējumi – minētās darbības arī ietekmē konta izrakstu, piemēram, saskaņā ar MK noteikumu Nr.1220 50. punktu Valsts kase līdz kārtējā saimnieciskā gada 15. janvārim slēdz iepriekšējā saimnieciskajā gadā neizmantotos valsts budžeta asignējumus, attiecīgi samazinot piešķirto dotāciju no vispārējiem ieņēmumiem par slēdzamo asignējumu apjomu – šis darījums tiek uzrādīts konta izrakstā par 31. decembri un maina konta atlikumu. Tādēļ, lai nodrošinātu konta izraksta nemainīgumu, kā arī pilnveidotu budžeta izpildes informācijas apstrādes procesu izmantojot informācijas tehnoloģiju iespējas, nepieciešams mainīt gada slēguma procesu – pārejot uz automatizētu gan atlikuma uz gada beigām pārcelšanu, gan neizmantoto asignējumu slēgšanu. Tādā veidā tiktu nodrošināts konta izraksta nemainīgums par 31. decembri, kā arī atvieglots budžeta iestāžu administratīvais process, jo tiktu atcelta prasība par pieteikumu par atlikuma uz iepriekšējā saimnieciskā gada beigām pārgrāmatošanu sagatavošana un iesniegšana saimnieciskā gada sākumā. Noteikumu projekts paredz izmaiņu ieviešanu divos posmos:1. 2020. gada slēgumā tiks veikta automātiska valsts pamatbudžeta programmas vai apakšprogrammas atlikuma pārgrāmatošana tiem kontiem, kuriem ir viens resursu avots (piemēram, tikai maksas pakalpojumi un citi pašu ieņēmumi vai tikai ārvalstu finanšu palīdzība). Par šiem kontiem 2021. gada janvārī budžeta izpildītājiem vairs nebūs jāsniedz pieteikumi par atlikuma uz gada beigām pārgrāmatošanu, bet atlikumi tiks pārcelti automātiski slēdzot 2020. gada 31. decembri pēc noteikumu projektā aprakstītā algoritma.

 MK noteikumi Nr.1220 tiek papildināti ar Noslēguma jautājumu punktu, kas nosaka, ka budžeta izpildītājiem līdz 2021. gada 5. janvārim ir jāiesniedz pieteikumi par atlikuma uz gada beigām pārgrāmatošanu par kontiem, kuros ir vairāki resursu avoti – ja vienā kontā ir gan dotācija no vispārējiem ieņēmumiem, gan maksas pakalpojumi un citi pašu ieņēmumi (tai skaitā, ja kontiem ar vienu resursu avotu uz 31. decembri atlikumu veido neplānoti vai kļūdaini ieskaitīti ieņēmumi) – šajā gadījumā budžeta izpildītāji pieteikumā norāda – cik no līdzekļu atlikuma kontā veido slēdzamie asignējumi, un cik – pārceļamais maksas pakalpojumu un pašu ieņēmumu atlikums. Noslēguma jautājumu punktā arī noteikts, ka ja budžeta izpildītājs nav iesniedzis noteiktajā termiņā pieteikumu par atlikuma uz iepriekšējā saimnieciskā gada beigām pārgrāmatošanu, Valsts kase līdz 2021. gada 8. janvārim slēdz iepriekšējā saimnieciskajā gadā neizmantotos valsts budžeta asignējumus un ieskaita līdzekļu atlikumu valsts budžeta ieņēmumos;1. No 2022. gada sākuma automātiska atlikumu uz gada beigām pārgrāmatošana tiktu piemērota visiem pamatbudžeta izdevumu kontiem.

Šāds pārejas posms nepieciešams, lai budžeta izpildītāji jau saimnieciskā gada sākumā varētu organizēt savu budžeta izpildi atbilstoši jaunajam programmas vai apakšprogrammas konta atlikuma aprēķināšanas un pārcelšanas algoritmam gada beigās. Tā kā grozījumu normas nebija spēkā 2020. gada laikā, uz šī gada slēgumu saglabājama līdzšinējā kārtība pamatbudžeta programmu vai apakšprogrammu atlikuma pārcelšanā kontos ar vairākiem resursu avotiem. Noteikumu projektā paredzēts noteikumu 45.23. apakšpunktu piemērot no 2021. gada 6. janvāra, tas ir pēc visu pieteikumu saņemšanas par 2020. gadu. Lai 2021. gada beigās programmu vai apakšprogrammu kontos esošo līdzekļu atlikumu uz saimnieciskā gada beigām pārcelšana notiktu pilnībā automātiski, nepieciešams piemērot standartizētu risinājumu pārceļamā atlikuma aprēķināšanai. Budžeta izpildītājiem, organizējot 2021. gada budžeta izpildi, jāizvērtē noteikumu projektā noteiktā atlikuma aprēķināšanas algoritma ietekme uz pārceļamo atlikumu kontos, kuros ir vairāki resursu avoti. Ja līdzekļu atlikuma resursu avots ir gan maksas pakalpojumi un citi pašu ieņēmumi (tai skaitā transferta ieņēmumi), gan dotācija no vispārējiem ieņēmumiem, programmas atlikums ir vienāds ar faktiski saņemto maksas pakalpojumu un citu pašu ieņēmumu summu, kas pārsniedz plānoto maksas pakalpojumu un citu pašu ieņēmumu summu kontā. Tas nozīmē, ka kā programmas vai apakšprogrammas atlikums uz nākamo saimniecisko gadu tiks pārcelti virsplāna ieņēmumi, tai skaitā neplānotie vai kļūdaini ieskaitītie. Ja faktiski saņemtā maksas pakalpojumu un citu pašu ieņēmumu summa būs vienāda vai mazāka par plānoto, Valsts kase līdzekļu atlikumu kontā slēgs kā saimnieciskajā gadā neizmantotos valsts budžeta asignējumus. Lai uzskatāmāk ilustrētu, kā mainās aprēķina algoritms gadījumā, ja ir divi resursu avoti, dots šāds skaitlisks piemērs (ja faktiskā izpilde ir mazāka par plānoto):

|  |  |  |
| --- | --- | --- |
|  | Pašreizējā situācija | Pēc izmaiņām |
| Plāns | Faktiskā izpilde | Plāns | Faktiskā izpilde |
| **Resursi izdevumu segšanai, tai skaitā** | **100** | **90** | **100** | **90** |
| Dotācija no vispārējiem ieņēmumiem | 50 | 50 | 50 | 50 |
| Maksas pakalpojumi un citi pašu ieņēmumi | 50 | 40 | 50 | 40 |
| **Izdevumi – kopā** | **100** | **70** | **100** | **70** |
| Atlikums uz gada beigām, tai skaitā | - | 20 | - | 20 |
| **Slēdzamie asignējumi** | **-** | **0 līdz 20\*** | **-** | **20** |
| **Pašu ieņēmumu atlikums uz gada beigām** | **-** | **-** | **-** |

\* Valsts budžeta izpildītājs iesniedz pieteikumu (4. pielikums), kurā norāda, cik lielu daļu no atlikuma uz gada beigām veido neizlietotā dotācija un cik – pašu ieņēmumu atlikums.Otrs skaitliskais piemērs dots situācijā, ja faktiskā izpilde maksas pakalpojumos un citos pašu ieņēmumos pārsniedz plānoto:

|  |  |  |
| --- | --- | --- |
|  | Pašreizējā situācija | Pēc izmaiņām |
| Plāns | Faktiskā izpilde | Plāns | Faktiskā izpilde |
| **Resursi izdevumu segšanai, tai skaitā** | **100** | **110** | **100** | **110** |
| Dotācija no vispārējiem ieņēmumiem | 50 | 50 | 50 | 50 |
| Maksas pakalpojumi un citi pašu ieņēmumi | 50 | 60 | 50 | 60 |
| **Izdevumi – kopā** | **100** | **70** | **100** | **70** |
| Atlikums uz gada beigām, tai skaitā | - | 40 | - | 40 |
| **Slēdzamie asignējumi** | **-** | **0 līdz 30\*** | **-** | **30** |
| **Pašu ieņēmumu atlikums uz gada beigām** | **-** | **10 līdz 40\*** | **-** | **10** |

\* Valsts budžeta izpildītājs iesniedz pieteikumu (4. pielikums), kurā norāda, cik lielu daļu no atlikuma uz gada beigām veido neizlietotā dotācija un cik – pašu ieņēmumu atlikums.Ja no iestādes pašu ieņēmumiem ir paredzēts segt noteikta veida izdevumus, un budžeta izpildes gaitā pastāv varbūtība, ka izdevumi netiks veikti plānotā apmērā, kā arī ir būtiski saglabāt neizmantoto resursu atlikumu, lai turpinātu finansēt izdevumus nākamajā saimnieciskajā gadā, šādi resursi būtu nodalāmi atsevišķā finansēšanas plānā, lai gada beigās neizmantotie līdzekļi tiktu pārcelti atbilstoši noteikumu 45.21. apakšpunktā minētajam – pilnā apmērā. Ja minētie resursi un izdevumi tiks plānoti kopā ar izdevumiem, kas tiek segti no dotācijas no vispārējiem ieņēmumiem, jārēķinās, ka līdzekļu atlikums kontā tiks slēgts kā saimnieciskajā gadā neizmantotie valsts budžeta asignējumi. Ņemot vērā minēto, MK noteikumu Nr.1220 45. punkts tiek izteikts jaunā redakcijā, 45.1 punkts tiek svītrots, noteikumi papildināti ar 45.2 punktu, kā arī precizēts 50. punktā minētais asignējumu slēgšanas datums un ar 2021. gada 6. janvāri svītrots 4.pielikums “Pieteikums par atlikuma uz iepriekšējā saimnieciskā gada beigām pārgrāmatošanu”. Vienlaicīgi MK noteikumi Nr.1220 tiek papildināti ar Noslēgumu jautājumu 62.4 un 62.5 punktu, kas paredz izņēmumu attiecībā uz 2020. gada slēgumu.Ņemot vērā līdzšinējo praksi, ka operatīvais kopsavilkuma pārskats par laikposmu no pārskata gada 1. janvāra līdz iepriekšējā mēneša pēdējai dienai tiek nodrošināts ePārskatos otrās darba dienas laikā, MK noteikumu Nr.1220 38. punktā piecu darba dienu termiņš tiek saīsināts uz trīs darba dienām.Pamatojoties uz MK noteikumos Nr.652 noteikto, ka korekciju veikšana par iepriekšējo saimniecisko gadu no 2021. gada 1. janvāra netiek veikta, kā arī pāreju uz automatizētu procesu atlikumu uz gada beigām pārcelšanā un neizmantoto asignējumu slēgšanā, MK noteikumu Nr.1220 39. punkts tiek izteikts jaunā redakcijā – tiek noteikts, ka Valsts kase nodrošina kopsavilkuma pārskatu par budžeta izpildi iepriekšējā saimnieciskā gadā (turpmāk – MKP) līdz kārtējā saimnieciskā gada 5. janvārim, savukārt budžeta izpildītāji pēc nepieciešamības var MKP norādīt korekcijas par budžeta izpildes neatbilstībām, kas izveidojušās gada pēdējās dienās un tādēļ nav bijusi iespēja veikt budžeta izpildes korekcijas gada ietvaros. Ņemot vērā, ka iepriekšējā saimnieciskajā gadā neizmantotie valsts budžeta asignējumi tiks slēgti 31. decembrī, tai skaitā slēgta dotācija, un kontos esošie atlikumi tiks pārcelti 1. janvārī, tiek noteikts, ka budžeta izpildes korekcijas MKP veic konta ietvaros ievērojot nosacījumu, ka tās nemaina slēgtās dotācijas apjomu un konta atlikumu uz iepriekšējā saimnieciskā gada beigām. Budžeta izpildītāji varēs uzrādīt klasifikācijas kodu labojumu viena budžeta rādītāja ietvaros (piemēram, attiecinot ieņēmumus no viena budžeta rādītāja “Ieņēmumi no maksas pakalpojumiem un citi pašu ieņēmumi - kopā” koda uz citu šī rādītāja kodu), vai starp dažādiem budžeta rādītājiem (piemēram, attiecinot izdevumus no budžeta rādītāja “Preces un pakalpojumi” koda uz “Pamatkapitāla veidošana” kodu). Korekcijas veicamas tā, lai nepārsniegtu piešķirtos asignējumus kontā. Budžeta korekcijas starp kontiem nav atļautas, jo šādas korekcijas maina konta atlikumu uz iepriekšējā saimnieciskā gada beigām.Noteikumu projektā noteikts, ka ministrija vai cita centrālā valsts iestāde līdz kārtējā saimnieciskā gada 15. janvārim nodrošina budžeta izpildes korekciju ievadi un paraksta ministrijas līmeņa MKP ar ePārskatu autentifikācijas rīkiem (arī, ja korekcijas nav veiktas). Šāds termiņš noteikts, jo Valsts kase ministriju vai citu centrālo valsts iestāžu koriģētos datus par saimniecisko gadu izmantos gada pēdējā mēneša pārskata sagatavošanā par budžeta izpildi, kuru sagatavošanas datums ir 20. janvāris. Lai gan šie dati ir operatīvi, taču šo datu analīzi veic gan Finanšu ministrija, lai pilnveidotu budžeta izpildes procesus un secinātu, vai izdevumi ir veikti saskaņā ar ministriju vai citu centrālo valsts iestāžu apstiprinātajiem mērķiem, gan ārējie lietotāji, kā, piemēram, Centrālā statistikas pārvalde, Latvijas Banka. Apstiprinātajiem ministriju vai citu centrālo valsts iestāžu budžeta izpildes datiem ir jābūt tik korektiem, lai maksimāli samazinātu novirzes no auditētā gada pārskata datiem, kurus ārējais lietotājs var saņemt tikai pēc Valsts kontroles atzinuma pēc kārtējā saimnieciskā gada 15. oktobra. MK noteikumi Nr.1220 tiek papildināti ar Noslēgumu jautājumu 62.3 punktu, kas paredz, ka 2020. gada MKP Valsts kase nodrošina līdz 2021. gada 11. janvārim. Minētais datums saistīts ar noteikumu projektā noteikto izņēmumu par atlikuma uz iepriekšējā saimnieciskā gada beigām pārgrāmatošanu un neizmantoto asignējumu slēgšanu 2020. gada 8. janvārī.Noteikumu projektā tiek svītrots nosacījums, ka ministrijām jāsaskaņo Valsts kases nodrošinātie dati MKP un līdz ar to salīdzināšanos par līdzekļu atlikumu kontos Valsts kasē budžeta izpildītāji no 2021. gada 1. janvāra veiks saskaņā ar MK noteikumu Nr.652 71. punktu, kas nosaka, ka pārskats par konta atlikumu iepriekšējā saimnieciskā gada beigās jāsaskaņo e-pakalpojumā eKase līdz kārtējā saimnieciskā gada 21. janvārim. Tādā veidā tiek nodrošināta vienota kārtība visiem maksājumu pakalpojumu klientiem.Noteikumu projekta 1.1. apakšpunkts precizē MK noteikumu Nr.1220 11. punktu, lai lietoto terminoloģiju saskaņotu ar normatīvo aktu par kārtību, kādā veic gadskārtējā valsts budžeta likumā noteiktās apropriācijas izmaiņas. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts kase). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kase, ministrijas, citas centrālās valsts iestādes, to padotības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina institūciju tiesības, pienākumus un veicamās darbības.Noteikumu projekts tieši neietekmēs tautsaimniecību un budžeta iestāžu administratīvo vidi, jo saskaņā ar spēkā esošā Likuma par budžetu un finanšu vadību prasībām arī pašlaik budžeta izpildītājiem ir jāveic noteiktas administratīvās procedūras gada slēguma procesā. Noteikumu projekts nodrošinās šo procedūru vienkāršošanu un darbību pakāpenisku automatizāciju. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir publicēta Finanšu ministrijas tīmekļa vietnes www.fm.gov.lv un Valsts kases tīmekļa vietnes [www.kase.gov.lv](http://www.kase.gov.lv) sadaļā “Sabiedrības līdzdalība”, nodrošinot iespēju sabiedrības pārstāvjiem līdzdarboties projekta izstrādē un sniegt viedokli pēc projekta izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, informācija par kuru no 2020.gada 20.jūlija pieejama Finanšu ministrijas tīmekļa vietnes sadaļā “Sabiedrības līdzdalība” – “Tiesību aktu projekti” –“Valsts budžeta politika”, adrese:<https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project661>kā arī Ministru kabineta tīmekļvietnes sadaļā “Valsts kanceleja” – “Sabiedrības līdzdalība”, adrese:<https://www.mk.gov.lv/content/ministru-kabineta-diskusiju-dokumenti> un Valsts kases tīmekļa vietnes sadaļā “Sabiedrības līdzdalība”, adrese: <https://www.kase.gov.lv/valsts-kase/sabiedribas-lidzdaliba>. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase, ministrijas, citas centrālās valsts iestādes, to padotības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Noteikumu projekts tiks realizēts esošo cilvēkresursu un finanšu resursu ietvaros. |
| 3. | Cita informācija | Nav. |

Finanšu ministrs J.Reirs

A.Popova, 67094246

anita.popova@kase.gov.lv